રાજયશસૂરીશ્વરજી મહારાજસાહેબે જૈન દેરાસરમાં વિહરમાન ભગવાનના જન્મ કલ્યાણનું પૂજન કર્યું હતું. ત્યાર પછી મહારાજસાહેબની બેન્ડવાજા સાથે શોભાયાત્રા નીકળી હતી, જેમાં નડિયાદ, બેન્ગલોર, ચેન્નઈ, અમદાવાદ, મુંબઈ સહિત શહેરોના ગુરુભક્તો જોડાયા હતા. નડિયાદ જૈન સંઘના શૈલેશભાઈએ સ્વાગત પ્રવચન કર્યું હતું. અનિલભાઈ શાહે મહારાજ સાહેબનું જીવનઝરમરની વિસ્તૃત માહિતી આપી હતી. નડિયાદ ડાહીલક્ષ્મી પુસ્તકાલયમાં હસ્તપ્રત માટેનું કાર્ય અને સમજુલક્ષ્મીમાં કરાયેલા નવીનીકરણ બદલ સંસ્થાના પ્રમુખ હસીત મહેતાએ મહારાજસાહેબનો આભાર વ્યક્ત કર્યો હતો.